|  |
| --- |
|  |
| Pagėgių savivaldybės taryba **sprendimas**  **dėl pagėgių savivaldybės TARYBOS KONTROLĖS KOMITETO 2018 METŲ VEIKLOS PROGRAMOS PATVIRTINIMO** |
| 2017 m. gruodžio 20 d. Nr. T-193 Pagėgiai |

Vadovaudamasi Lietuvos Respublikos vietos savivaldos įstatymo 16 straipsnio 2 dalies 7 punktu, Pagėgių savivaldybės taryba n u s p r e n d ž i a:

1. Patvirtinti Pagėgių savivaldybės tarybos Kontrolės komiteto 2018 metų veiklos programą (pridedama).

2. Apie sprendimo priėmimą paskelbti Teisės aktų registre ir Pagėgių savivaldybės interneto svetainėje [www.pagegiai.lt](http://www.pagegiai.lt).

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras Virginijus Komskis

PATVIRTINTA

Pagėgių savivaldybės tarybos

2017 m. gruodžio 20 d.

sprendimu Nr. T-193

**PAGĖGIŲ SAVIVALDYBĖS TARYBOS KONTROLĖS KOMITETO 2018 METŲ**

**VEIKLOS PROGRAMA**

|  |  |  |  |
| --- | --- | --- | --- |
| **Eil.**  **Nr.** | **Programos priemonės** | **Vykdymo laikotarpis** | **Atsakingas vykdytojas** |
| 1. | Gyventojų priėmimas. | Nuolat, esant užsiregistravusiųjų | Kontrolės komiteto nariai |
| 2. | Gyventojų pareiškimų, skundų ir siūlymų nagrinėjimas ir dėl to priimtų pasiūlymų Tarybai teikimas. | Nuolat, esant pareiškimų, skundų, siūlymų | Kontrolės komiteto nariai |
| 3. | Savivaldybės skolos bei skolinimosi galimybių vertinimas, išvadų dėl Savivaldybės skolinimosi einamaisiais metais svarstymas. | Nuolat esant reikalui | Kontrolės komiteto nariai |
| 4. | Savivaldybės kontrolieriaus parengtos ataskaitos dėl Savivaldybės kontrolės ir audito tarnybos veiklos plano įvykdymo svarstymas. | Einamųjų metų I ketvirtis | Kontrolės komiteto nariai |
| 5. | Pagėgių savivaldybės kultūros centro vadovo veiklos ataskaitos išklausymas. | Einamųjų metų I ketvirtis | Kontrolės komiteto nariai |
| 6. | Savivaldybės kontrolės ir audito tarnybos parengtų išvadų dėl pateiktų tvirtinti praėjusių metų Savivaldybės biudžeto vykdymo ir kitų finansinių ataskaitų svarstymas. | Einamųjų metų III (IV) ketvirtis | Kontrolės komiteto nariai |
| 7. | Savivaldybės institucijų ir įstaigų vadovų išklausymas dėl auditų metu nustatytų trūkumų ar teisės aktų pažeidimų šalinimo. | Nuolat, esant reikalui | Kontrolės komiteto nariai, Savivaldybės kontrolierius, įstaigų vadovai |
| 8. | Pagėgių savivaldybės viešosios bibliotekos vadovo veiklos ataskaitos išklausymas. | Einamųjų metų III ketvirtis | Kontrolės komiteto nariai |
| 9. | Savivaldybės kontrolės ir audito tarnybos kitų metų veiklos plano projekto svarstymas ir pasiūlymų dėl šio plano projekto papildymo ar pakeitimo teikimas. | Einamųjų metų IV ketvirtis | Kontrolės komiteto nariai, Savivaldybės kontrolierius |
| 10. | Savivaldybės kontrolės ir audito tarnybos ateinančių metų veiklos planui vykdyti reikalingų asignavimų įvertinimas ir išvados dėl to teikimas. | Einamųjų metų IV ketvirtis | Kontrolės komiteto nariai |
| 11. | Atsiskaitymas už kontrolės komiteto veiklą Savivaldybės tarybai. | Einamųjų metų IV ketvirtis | Kontrolės komiteto pirmininkas |

Pagėgių savivaldybės tarybos kontrolės komiteto pirmininkė Gražina Jankauskienė

\_\_\_\_\_\_\_\_\_\_\_\_\_\_\_\_\_\_\_\_\_\_\_